
Peisaj II pentru clarinet solo 
Cântecul de lebădă al compozitoarei 
Marina Vlad 


Thorsten Gubatz’ 


Între anii 1996 si 2001, Marina Vlad a compus un ciclu 
de opt lucrări pentru instrumente solo, pe care l-a numit mai 
întâi "Natură moartă", iar mai târziu a schimbat titlul în "Peisaj". 
Din acest motiv, numărătorile s-au schimbat și s-au amestecat. 
De exemplu, există o piesă "Peisaj |" pentru pian și o lucrare cu 
același titlu, pentru clarinet și bandă; în 2009, Marina Vlad a 
scris o nouă piesă, cu titlul "Peisaj II" pentru clarinet solo“. 
Această piesă, care a avut premiera online pe YouTube, pe 23 
septembrie 20227, este subiectul analizei prezentate în acest 
articol. 

Cu toate că materialul de bază al celor două piese este 
asemănator, construcţia lucrării "Peisaj" pentru clarinet este 
mult diferită. În "Peisaj |", solo-ul de clarinet este încorporat într- 
un fond sonor electronic sclipitor, în care se împletesc multe 
sunete de clarinet cu timbruri alterate. Notaţia piesei este 
suficient de deschisă pentru a-i permite solistului libertatea 
creativă de a reveni parţial spre final, la pasajele anterioare. 


1 Westfälische Wilhelms-Universitat Munster (Germania) 

2 https:/Awww. youtube.com/watch ?v=t1 Vn9UX YdEc 

3 Multumirile mele călduroase se îndreaptă către prof. Ulpiu Vlad, care 
mi-a oferit manuscrisul lucrarii si mi-a comunicat ca a fost compusa in 
2009. 

+ https://www.youtube.com/watch?v=pO9fN5ceKyg 

Piesa “Peisaj II” este mai unitară sl mai coerentă decât 
“Peisaj |”. În această lucrare, interpretul este singurul care are 
responsabilitatea de a reda această unitate și coerenţă, de o 
deosebită forță, a discursului muzical. "Peisaj II" este un studiu, 
pe cât de riguros, pe atât de expresiv, al interacțiunii 
parametrilor muzicali, al continuității și discontinuitatii acesteia. 
Ca și în numeroase alte lucrări ale sale, Marina Vlad își solicită 
interpretul, căruia îi cere să cânte în registrele extreme ale 
instrumentului, uneori cu salturi între ele, fără a urmări însă 
folosirea tehnicilor avansate de cântat la clarinet. 

De-a lungul întregii piese, materialul modal de natură 
diatonică este întotdeauna îmbogăţit cromatic, dar fără a atinge 
totalul cromatic de 12 sunete. Discursul muzical de natură 
flexibilă, se conturează când spre atonalitate deplină, când 
fluctuând spre moduri sau spre centri tonali diferiți. În măsurile 
69 și 70, de exemplu, se poate observa tendinţa spre 
dodecafonie: după cele 11 note în piano din măsura 69, a treia, 
Re, este repetată cu o octavă mai sus, dar este urmată imediat 
de Re diez, care ar fi fost necesar pentru a completa totalul 
cromatic. 


P == = —— mf sonoro 


Pe de altă parte, în măsura 58, de exemplu, există atât 
de multe note repetate într-un timp scurt (câte trei note de Mi, 
Sol diez și La, două de Fa și Si) încât pasajul sună ca un Mi 
frigian, doar putin înstrăinat de sensibilele cromatice. În măsura 
următoare, Mi rămâne dominantă, dar acum, în așa fel încât 
urechea este ghidată pe parcursul pasajului "giocoso", în piano, 
de un Fa diez grav, pentru a interpreta Re diez înaintea lui Mi 
ca sensibilă si pentru a completa cvinta descendentă Mi"- La", 
printr-o notă imaginară Do diez" care intregeste acordul de La 
major. 


P leggiero 
p giocoso 

Atât cromatismul, cât și favorizarea anumitor centri 
tonali pe parcursul discursului muzical, sunt folosite pentru a 
crea impresia de ostinato, de passacaglie, de revenire 
constantă la aceeași idee de bază, variată. Un singur tip de 
măsură binară complexă (4/4) și un singur tempo de bază (cu 
pătrimea de aprox. 50) se aplică întregii lucrări, iar toate 
schimbările de tempo sunt indicate ca modificări de durată, 
printr-o scriitură complexă: trioletele, quintoletele, septoletele, 
nonoletele si decimoletele sunt folosite din abundență, iar de 
trei ori există chiar triolete integrate în cadrul quintoletelor sau 
septoletelor; cu toate acestea, există o tendinţă puternică de a 
folosi același tip de diviziuni pentru un anumit pasaj, ceea ce, 
de fapt, conferă pasajului propriul său tempo fluctuant. 

Primele unsprezece măsuri prezintă materialul și ideile 
de bază ale piesei ca într-o uvertură: intervalele folosite cresc 
de la o secundă mică până la o septimă mică, întregul spațiu 
sonor ascendent extinzându-se în același timp. De asemenea, 
duratele se scurtează continuu de la nota întreagă punctată, 
până la nonolete de treizecidoimi, în timp ce intensitatea crește 
la fel de continuu, de la pp initial până la ff. De la începutul lent, 
unde se ajunge la viteza medie, se conturează un melos liber al 
"melodiei infinite" în spiritul enescian, după care, se dizolvă într- 
o mișcare rapidă, uniformă, de nonolete în treizecidoimi. 

Prima discontinuitate a discursului muzical apare la 
masura 12, cand incepe o noua sectiune care dureaza 40 de 
masuri si in care intervalele se maresc si intregul spatiu sonor 

se extinde. Duratele se scurtează și intensitatea crește până la 
măsurile 31-32, după care evoluţia, cu excepţia dinamicii, se 
inversează continuu. Conturul unei melodii libere se ivește între 
ele, pentru a se dizolva prin durate scurte prima data si mai 
lungi, a doua oară. 

În măsurile 43-44, se aude motivul D-Es-C-H (notat 
pentru clarinet în Si b, la secundă ascendentă - Mi-Fa-Re-Do 
diez) - surprinzător, deoarece nici această piesă, nici alte lucrări 
ale Marinei Vlad nu prezintă o apropiere deosebită de muzica 
lui Șostakovici. 


E LE: 


mf molto espressivo 


Dupa masura 53 care contine o pauza, urmeaza 
sectiunea de mijloc rapida, lunga de 20 de masuri, care consta 
aproape în întregime în nonolete de treizecidoimi, a căror 
pulsatie triplă este uneori subliniată și alteori întreruptă de 
pauze și de distribuţia staccato-ului și legato-ului. 

Spre mijloc, aceste valori foarte scurte se coagulează 
treptat, iar dimensiunea intervalului se lărgește în salturi uriașe 
- așa cum a mai făcut-o o singură dată, în măsura 29. 

În punctul culminant al acestei dezvoltări, nonoletele 
sunt înlocuite de două quintolete în salturi mari ascendente 
alternând cu cele descendente, gravitând spre sunetele Mi, Fa 
și Sol; apoi revin nonoletele și duratele se dizolvă din nou în 
treizecidoimi. 

Secţiunea se încheie pe măsură ce pauzele care devin 
din ce în ce mai lungi, dizolvă pulsul discursului muzical. 

De la masura 75, urmeaza sectiunea finala, care 
seamănă cu prima secţiune principală de dupa "Uvertura", dar 
acum începe cu durate și mai lungi ale notelor, de data 
aceasta, în registrul cel mai înalt și nu în cel mai grav. Dinamica 
urmează aici, deși nu strict, dezvoltarea generală, cu o creștere 
spre mijloc, urmată de o mișcare descendentă continuă până la 
nota finală, care durează timp de trei note întregi, un Fa grav 
(care sună Mi bemol), cu indicatia de interpretare estinguendo 
("stingandu-se"). 

Această indicație capătă o greutate deosebită, dacă ne 
gândim că "Peisaj II" este cântecul de lebădă al compozitoarei. 
Deşi a mai trăit 13 ani după aceea, boala a slăbit-o atât de mult, 
încât nu a mai putut compune. 


(Traducere din limba germană de Violeta Dinescu’) 


1 Carl-von-Ossietzky-Universität Oldenburg (Germania) 

SUMMARY 
Thorsten Gubatz 


Landscape II for solo clarinet 
The swan song of composer Marina Vlad 


The last work of Marina Vlad (1949-2022) is a piece for solo 
clarinet called "Landscape II", composed in 2009. The analysis 
presented in this article shows it to be a study, as rigorous as 
expressive, on the interaction of musical parameters, its 
continuity and discontinuity. 

